b'\n_START_ARTICLE_\nVladimir Kocjan\xc4\x8di\xc4\x8d\n_START_SECTION_\n\xc5\xbdivljenje\n_START_PARAGRAPH_\nKocjan\xc4\x8di\xc4\x8d je \xc5\xa1tudiral slovenistiko na ljubljanski Filozofski fakulteti. _NEWLINE_Konec 60-tih let je dve leti u\xc4\x8dil sloven\xc5\xa1\xc4\x8dino na Osnovni \xc5\xa1oli dr. Vita Kraigherja v Ljubljani._NEWLINE_Na Radiu Ljubljana se je zaposlil 1970, sprva kot novinar, od 1986 pa kot urednik 3. programa (program Ars) Radia Slovenija. Pisal je tudi radijske igre, med drugimi je napisal Ime mi je Marija (predvajano 1975), Slovo umetnika Petra (1976), En dan Denisa Ivanovi\xc4\x8da (1978) in Svin\xc4\x8deni \xc4\x8dasi (1995)._NEWLINE_Umrl je 16. marca 2010 v Ljubljani, kjer je tudi pokopan.\n_START_SECTION_\nNagrade\n_START_PARAGRAPH_\nLeta 1978 je kot prvi slovenski pisatelj za delo En dan Denisa Ivanovi\xc4\x8da prejel nagrado RAI Prix Italia za najbolj\xc5\xa1o radijsko igro.'